— Калі беларускі рэгіструюць адносіны са сваім выбраннікам за мяжой, ім варта мець на ўвазе, што шлюб будуецца на нацыянальных традыцыях кожнай краіны. Калі ў нас палітыка скіравана на тое, што дзіця перш за ўсё павінна быць з мамай, то ў іншых краінах гэта можа быць зусім не так, — раіць Марыя ЖАНДАРАВА, начальнік аддзела выканання міжнародных дагавораў упраўлення міжнароднага супрацоўніцтва Міністэрства юстыцыі. — Трэба разумець, што, сутыкнуўшыся з пэўнымі пытаннямі, напрыклад з тымі ж аліментамі, не заўжды магчыма вырашыць іх без праблем. Калі ў Беларусі ёсць дагавор з краінай, адкуль родам чалавек, з якога мяркуецца атрымліваць аліменты, то ёсць магчымасць абараніць свае правы. Калі не — усё залежыць ад волі замежнай дзяржавы.